laion/Wikipedia-Exotic huggingface dataset:
ফ্রেডরিক টারম্যান

ফ্রেডরিক টারম্যান (জুন ৭, ১৯০০ - ডিসেম্বর ১৯, ১৯৮২) একজন আমেরিকান শিক্ষাবিদ। তাকে 'সিলিকন ভ্যালি'র জনক বলা হয়। টারম্যান স্ট্যানফোর্ড বিশ্ববিদ্যালয় থেকে ১৯২০ সালে রসায়নে ব্যাচেলর ডিগ্রি এবং ১৯২২ সালে তড়িৎ প্রকৌশলে মাস্টার ডিগ্রি অর্জন করেন। তিনি ১৯২৪ সালে ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ডক্টরেট ডিগ্রি অর্জন করেন। ১৯২৫ সালে টারম্যান স্ট্যানফোর্ড বিশ্ববিদ্যালয় এ প্রকৌশল অনুষদের তড়িৎ প্রকৌশল বিভাগে শিক্ষক হিসেবে যোগদান করেন। ১৯৪২ সালে তিনি পূর্ণ অধ্যাপকে উন্নীত হন। দ্বিতীয় বিশ্বযুদ্ধের সময় টারম্যান হার্ভার্ড বিশ্ববিদ্যালয়ের রেডিও রিসার্চ ল্যাবরেটরীতে ৮৫০ এর বেশি সদস্যের দল পরিচালনা করেন। দ্বিতীয় বিশ্বযুদ্ধের পর টারম্যান স্ট্যানফোর্ড বিশ্ববিদ্যালয় এ ফিরে আসেন এবং তাকে প্রকৌশল অনুষদের ডীন হিসেবে নিয়োগ দেয়া হয়। ১৯৫১ সালে স্ট্যানফোর্ড ইন্ডাস্ট্রিয়াল পার্ক (বর্তমানে স্ট্যানফোর্ড রিসার্চ পার্ক) গঠনে অগ্রগণ্য ভূমিকা পালন করেন। ১৯৫৫ থেকে ১৯৬৫ সাল পর্যন্ত তিনি স্ট্যানফোর্ড বিশ্ববিদ্যালয় এর প্রভোস্টের দায়িত্ব পালন করেন। ১৯৬৪ সালে যুক্তরাষ্ট্রের ন্যাশনাল অ্যাকাডেমি অব ইঞ্জিনিয়ারিং গঠনেও অগ্রগণ্য ভূমিকা পালন করেন। টারম্যানের লেখা Radio Engineering বইটি তড়িৎ ও বেতার প্রকৌশলের অন্যতম গুরুত্বপূর্ণ একটি বই। বইটি ১৯৩২ সালে প্রকাশিত হয়। ১৯৩৮ সালে ব্যাপক সংশোধনসহ বইটির দ্বিতীয় সংস্করণ প্রকাশিত হয়। ১৯৪৭ সালে বইটির তৃতীয় সংস্করণ প্রকাশিত হয়। ১৯৫৫ সালে Electronic and Radio Engineering নামে বইটির চতুর্থ সংস্করণ প্রকাশিত হয়। প্রেসিডেন্সিয়াল মেডেল অব মেরিট, ১৯৪৮ ১৯৫০ সালে বেতার ও ইলেক্ট্রনিক শিল্পে শিক্ষক, লেখক, বিজ্ঞানী ও প্রশাসক হিসেবে অবদান রাখার জন্য তাকে ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স মেডেল অব অনার প্রদান করা হয়। হার্ভার্ড বিশ্ববিদ্যালয়, ইউনিভার্সিটি অব ব্রিটিশ কলাম্বিয়া সিরাকিউস বিশ্ববিদ্যালয় "সংরক্ষণাগারভুক্ত অনুলিপি"। ১৬ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১২।  http://174.122.219.187/detail/news/121709[স্থায়ীভাবে অকার্যকর সংযোগ] http://www.pbs.org/transistor/album1/addlbios/terman.html http://www.ieeeghn.org/wiki/index.php/Frederick_Terman PBS Biography Biography at SMECC.org IEEE History Center biography The Secret History of Silicon Valley Frederick Emmons Terman Papers, 1920-1978 (call number SC160; 110 linear ft.) are housed in the Department of Special Collections and University Archives ওয়েব্যাক মেশিনে আর্কাইভকৃত ৪ জুন ২০০৮ তারিখে at Stanford University Libraries
খলিসা

খলিসা বা খলসে বা খোলসে (Trichogaster) হচ্ছে Osphronemidae পরিবারের দক্ষিণ এশিয়ার একটি স্থানীয় মাছ। বাংলাদেশে খলিসা মাছের ৩টি প্রজাতি পাওয়া যায়; সেগুলো হচ্ছে চুনা খইলশা, বড় খইলশা এবং লাল খইলশা। এই গণে বর্তমানে চারটি স্বীকৃত প্রজাতি আছে। সেগুলো হচ্ছে: চুনা খইলশা, Trichogaster chuna(F. Hamilton, 1822) (Honey gourami) বড় খইলশা, Trichogaster fasciata Bloch & J. G. Schneider, 1801 (Banded gourami) মোটা ঠোঁট খইলশা, Trichogaster labiosa F. Day, 1877 (Thick-lipped gourami) লাল খইলশা, Trichogaster lalius (F. Hamilton, 1822) (Dwarf gourami) ট্রাইকোগাস্টার গণের মাছদের দেহ আয়তাকার এবং চাপা। এদের মুখ ছোট আকৃতির, কিছুটা নিক্ষেপণশীল, মুখছিদ্র পৃষ্ঠদেশে উন্মুক্ত। এদের চোয়ালে মোচাকৃতির দাঁত বিদ্যমান। প্রাকঅক্ষিকোটরের অঙ্কীয় প্রান্ত ধারালো। পৃষ্ঠপাখনা ১৬ থেকে ১৮টি কাঁটা এবং ৮ থেকে ৯টি নরম পাখনাদণ্ড নিয়ে গঠিত। শ্রোণীপাখনা পৃষ্ঠপাখনার কিছুটা সামনে থেকে শুরু হয়। পার্শ্বরেখা মাঝে মাঝে অস্পষ্ট, অসম্পূর্ণ বা অনুপস্থিত, লম্বালম্বি সারিতে ২৭ থেকে ২৮টি আঁইশ বিদ্যমান। একটি সুস্পষ্ট কালো ডোরা চোখ থেকে পুচ্ছপাখনা পর্যন্ত বিস্তৃত। লাল খইলশা চুনা খইলশা Froese, Rainer and Pauly, Daniel, eds. (2014). Species of Trichogaster in FishBase. February 2014 version. আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার, সম্পাদকগণ (অক্টোবর ২০০৯)। "স্বাদুপানির মাছ"। বাংলাদেশ উদ্ভিদ ও প্রাণী জ্ঞানকোষ। ২৩ (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৮১–২৮২। আইএসবিএন 984-30000-0286-0 |আইএসবিএন= এর মান পরীক্ষা করুন: invalid prefix (সাহায্য)।  "Colisa lalia"। ইন্টিগ্রেটেড ট্যাক্সোনোমিক ইনফরমেশন সিস্টেম। সংগ্রহের তারিখ ১১ মার্চ ২০০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে খলিসা সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Colisa lalia
কুন্তল বিশ্বাস

কুন্তল বিশ্বাস (জন্ম: ৯ আগস্ট, ১৯৪৬ - মৃত্যু: ১৫ জানুয়ারি, ২০১২) বাংলাদেশের রাজনীতিক, সাংবাদিক ও মুক্তিযোদ্ধা। তিনি বাংলাদেশের কমিউনিস্ট পার্টির (সিপিবি) নেত্রকোণা জেলা কমিটির সম্পাদকমণ্ডলীর সদস্য ছিলেন। তিনি জেলা সিপিবির সাবেক সম্পাদক ছাড়াও উদীচী শিল্পী গোষ্ঠী, রবীন্দ্র সঙ্গীত সন্মিলন পরিষদ, জেলা শিল্পকলা একাডেমীর সদস্য ছিলেন। কুন্তল বিশ্বাস ১৯৪৬ সালের ৯ আগস্ট নেত্রকোণা জেলার কলমাকান্দা উপজেলার মন্তলা গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে রসায়নে সম্মানসহ এমএসসি ডিগ্রি লাভ করেন। কুন্তল বিশ্বাস ষাটের দশকের ছাত্র আন্দোলন, ঊনসত্তরের গণ-অভ্যুত্থান, সত্তরের নির্বাচনসহ রাজনৈতিক আন্দোলনে সক্রিয় ভূমিকা রাখেন। ১৯৭০ সালে বজলুর রহমানের সম্পাদনায় ‘সাপ্তাহিক একতা’ প্রকাশিত হলে তিনি সেখানে যোগ দেন। মুক্তিযুদ্ধের সময় তিনি ন্যাপ, সিপিবি ও ছাত্র ইউনিয়নের সমন্বয়ে গঠিত গেরিলা বাহিনীতে দায়িত্ব পালন করেন। ছাত্রজীবন থেকেই জড়িত ছিলেন বাম রাজনীতির সঙ্গে। দ্বিতীয় বর্ষে পড়ার সময় তিনি ছাত্র ইউনিয়নের জগন্নাথ হল শাখার সাধারণ সম্পাদক নির্বাচিত হন। ৬৬'র ৬ দফা, ৬৭'র শিক্ষা আন্দোলন, ৬৯'র গণঅভু্যত্থান, ৭০'র নির্বাচনসহ ষাটের দশকের ছাত্র আন্দোলনের ঐতিহাসিক দিনগুলোতে তিনি গুরম্নত্বপূর্ণ ভূমিকা পালন করেন। সিপিবির সহযোগিতায় ১৯৭৩ সালে জার্মানির বার্লিনে যান। সেখানে মার্কসবাদ-লেনিনবাদের ওপর উচ্চতর প্রশিক্ষণ গ্রহণ করেন। রাজনৈতিক কারণে দুবার তিনি কারাবরণ করেন। পরবর্তীতে আশির দশকে তিনি আবার নেত্রকোণা ফিরে আসেন। পরে তিনি দৈনিক ভোরের কাগজ-এর নেত্রকোণা জেলা প্রতিনিধি হিসেবে আবারও সাংবাদিকতায় ফেরেন। এরপর ১৯৯৮ সালে প্রথম আলো প্রকাশিত হলে তিনি সেখানে একই পদে যোগ দেন। ইউকে বিডি নিউজ[স্থায়ীভাবে অকার্যকর সংযোগ] দৈনিক জনকন্ঠ[স্থায়ীভাবে অকার্যকর সংযোগ] দৈনিক প্রথম আলো[স্থায়ীভাবে অকার্যকর সংযোগ]
ফিফা বালোঁ দর

ফিফা ব্যালন ডি’অর বা ফিফা বালোঁ দর (ফরাসি: FIFA Ballon d'Or, ফরাসি উচ্চারণ: ​[balɔ̃ dɔʁ], "সোনালী বল") এক ধরনের ফুটবল পদক যা বিশ্ব ফুটবলের প্রধান সংগঠন ফিফা কর্তৃক পরিচালিত হয়। এটি সাংবার্ষিকভাবে পূর্বের বছরের অসাধারণ ক্রীড়ানৈপুণ্য প্রদর্শনকারী বিশ্বের সবচেয়ে সেরা ফুটবল খেলোয়াড়কে পুরস্কার হিসেবে প্রদান করা হয়ে থাকে। পুরুষ বিভাগে বালোঁ দর পদক প্রদান করা হয়ে থাকে। ভোটাভুটির মাধ্যমে বিশ্বের সেরা ফুটবল খেলোয়াড়কে নির্বাচন করা হয়। আন্তর্জাতিক ফুটবল দলগুলোর কোচ ও অধিনায়ক-সহ বিশ্বের বিভিন্ন প্রান্তের ক্রীড়া সাংবাদিকগণ তাদের স্ব-স্ব ভোটাধিকার প্রয়োগের মাধ্যমে যোগ্যতম খেলোয়াড়কে খুঁজে বের করে পুরস্কৃত করেন। ফিফা বালোঁ দর পুরস্কারটি ২০১০ সাল থেকে প্রবর্তিত হয়েছে। ফ্রান্সের দ্বি-সাপ্তাহিক পত্রিকা ফ্রান্স ফুটবল কর্তৃক প্রদেয় বালোঁ দর এবং ফিফা বর্ষসেরা ফুটবলার পদক একীভূত হয়ে ফিফা বালোঁ দর পদক হিসেবে বর্তমানে পরিচিতি লাভ করেছে। তন্মধ্যে বর্তমানে ফিফা বর্ষসেরা ফুটবলার পদকটি মহিলাদের মাঝে প্রদান করা হয়। অভিষেক বর্ষেই পুরস্কার পেয়েছিলেন আর্জেন্টিনা তথা বিশ্বের অন্যতম জনপ্রিয় ফুটবলার লিওনেল মেসি। স্মর্তব্য যে, তিনি এর পূর্বের বছরও বালোঁ দর পুরস্কারটি পেয়েছিলেন। ২০১১ সালে মেসি পুনরায় এ পদক পেয়ে ধারাবাহিকভাবে ৪র্থবারের মতো বিশ্বের সেরা খেলোয়াড়ের মর্যাদা লাভ করেছেন। ১৯৯০ সালে প্রথমবার ডিয়োগো ম্যারাডোনা কে ব্যালনডোর সম্মান সূচক পুরস্কার দেওয়া হয়। পরে ২০১৪ সালে পেলেকে সম্মানসূচক বালোঁ দর পুরস্কারে ভূষিত করা হয়। তিনি তিনবার ব্রাজিলকে ফিফা বিশ্বকাপ জয়ে সহায়তা করেন। কিন্তু তিনি ফিফা কর্তৃক ব্যক্তিগতভাবে কোন পুরস্কারে ভূষিত হননি। ঐসময় কেবলমাত্র ইউরোপভিত্তিক দলগুলোর ফুটবলাররা প্রকৃত বালোঁ দর পুরস্কার জয়লাভের জন্য বিবেচিত হতেন। https://www.cambridge.org/core/journals/perspectives-on-politics/article/abs/messi-ronaldo-and-the-politics-of-celebrity-elections-voting-for-the-best-soccer-player-in-the-world/36CB5CB44D4C06866305408163A49290 https://www.sportbible.com/football/ballon-dor-votes-lionel-messi-cristiano-ronaldo-665271-20230302 "Messi crowned world's best"। ESPN। ৯ জানুয়ারি ২০১২। ১২ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১২।  "Messi, Sawa, Guardiola and Sasaki triumph at FIFA Ballon d'Or 2011"। FIFA.com। ৯ জানুয়ারি ২০১২। ১৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১২।  "Pele receives FIFA Ballon d'Or Prix d'Honneur"। FIFA.com। Fédération Internationale de Football Association। ১৩ জানুয়ারি ২০১৪। ১০ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৪।  ফুটবল প্রবেশদ্বার দাপ্তরিক ওয়েবসাইট ফিফা বিশ্বকাপ ফুটবল ফিফা বর্ষসেরা ফুটবলার পদক পুরস্কার কোচ অধিনায়ক লিওনেল মেসি
জোবেরা রহমান লিনু

জোবেরা রহমান লিনু বাংলাদেশের প্রখ্যাত টেবিল টেনিস খেলোয়াড়। ১৯৭৭ থেকে ২০০১ কাল-পরিধিতে ১৬ বার জাতীয় টেবিল টেনিস চ্যাম্পিয়ন হওয়ায় গিনেস বিশ্ব রেকর্ড-এ তার নাম উঠেছে। এছাড়া তিনিই প্রথম বাংলাদেশী হিসেবে গিনেস বিশ্ব রেকর্ডে নাম উঠিয়েছেন। ২০১২ সাল থেকে তিনি টেবিল টেনিস ফেডারেশনের নতুন কমিটির সহ-সভাপতি হিসেবে আছেন। জোবেরা রহমান লিনু ১৯৬৫ সালের ৯ জুন চট্টগ্রামের কাপ্তাইতে জন্মগ্রহণ করেন। তার পিতা শেখ আবদুর রহমান ছিলেন সরকারি প্রকৌশলী। তার মায়ের নাম আঁখি রহমান। কাপ্তাই স্কুল থেকেই তার শিক্ষা জীবনের শুরু হয়। তারপর সিলেটে পড়াশোনা করেছেন বেশ কয়েক বছর। এসএসসি পাশ করেন নরসিংদী জেলা থেকে। ঢাকার লালমাটিয়া মহিলা কলেজ থেকে এইচ. এস. সি ও ডিগ্রী পাশ করেন। পরবর্তীতে তিনি জগন্নাথ বিশ্ববিদ্যালয় কলেজ থেকে মনোবিজ্ঞানে দ্বিতীয় বিভাগে প্রথম স্থান অধিকার করেন। জোবেরা রহমান লিুন ১৯৭৭ সালে একক, দ্বৈত আর মিশ্র দ্বৈতে জাতীয় চ্যাম্পিয়ন হন। ১৯৭৯ থেকে ২০০১ সাল, এর মধ্যে ১৬ বার জাতীয় চ্যাম্পিয়ন হয়ে যান তিনি। এ রেকর্ড করে তিনি গিনেস বইয়ে নিজের নাম উঠান। বাংলাদেশ ক্রীড়া সাংবাদিক সমিতি পুরস্কার (১৯৮০) বাংলাদেশ ক্রীড়া সাংবাদিক সমিতি পুরস্কার (১৯৯১) বাংলাদেশ জাতীয় পরিষদ পুরস্কার (১৯৯৫) বাংলাদেশ জাতীয় পুরস্কার (১৯৯৯) অনন্যা শীর্ষ দশ (২০০২) শেখ কামাল স্মৃতি স্বর্ণ পদক (২০০৩) নারীকন্ঠ ফাউন্ডেশন পুরস্কার (২০০৫) আমার অভিনন্দন[স্থায়ীভাবে অকার্যকর সংযোগ] নিউজ আওয়ার্স বিডি ডট কম[স্থায়ীভাবে অকার্যকর সংযোগ] "দৈনিক প্রথম আলো"। ২০১৪-০৯-১৩ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  দৈনিক সকালের খবর গুণীজন
মানুয়েল দা আস্‌সুম্পসাঁউ

মানোএল দা আস্‌সুম্পসাঁউ (পর্তুগিজ: Manuel da Assumpção) একজন পর্তুগিজ যিনি অষ্টাদশ শতাব্দীতে ভারতবর্ষে আগমন করেছিলেন। বলা হয়ে থাকে তিনিই প্রথম ইউরোপিয় যিনি ভালোবেসে বাংলা ভাষার আসক্ত হয়েছিলেন। তিনি একজন ক্যাথলিক পাদ্রী যিনি ধর্ম প্রচারের উদ্দেশ্য নিয়ে প্রধানত অবিভক্ত বঙ্গ এলাকায় আস্তানা গেড়ে বসবাস শুরু করেন। বাংলাভাষী জনগণের মধ্যে খ্রিস্ট ধর্ম প্রচারের সুবিধার্তে তিনি একটি গ্রন্থ রচনা করেন। এ গ্রন্থের নাম কৃপার শাস্ত্রের অর্থ ভেদ। মূল গ্রন্থটি পর্তুগিজ ভাষায় রচিত। তবে একই সঙ্গে বঙ্গানুবাদ প্রদান করা হয়েছে। অর্থ্যাৎ কার্যত এটি একটি দ্বিভাষিক গ্রন্থ। তবে উল্লেখ্য যে, বঙ্গানুবাদ মুদ্রিত হয়েছে রোমান হরফে, বাংলা বা দেবনাগরী হরফে নয়। অধিকন্তু আস্‌সুম্পসাঁউ বাংলা ভাষার একটি ব্যাকরণ রচনা করার প্রয়াস নেন। এ গ্রন্থটিও রোমান হরফে রচিত। সংক্ষেপে এর নাম ভোকাবুলারিও। এ গ্রন্থে ব্যাকরণ ছাড়াও বাংলা-পর্তুগিজ ও পর্তুগিজ-বাংলা অভিধান সংকলিত ছিল। গ্রন্থটি দুটি রচনার সময় তিনি ঢাকার অদূরে হালের গাজীপুর জেলার অন্তর্গত ভাওয়াল গড়ে অবস্থান করছিলেন। মানোএল দা আস্‌সুম্পসাঁউ-এর রচনা রীতি বাংলা গদ্যের অন্যতম আদি নিদর্শন। ১৭৪৩ সালে প্রকাশিত কৃপার শাস্ত্রের অর্থ ভেদ গ্রন্থ থেকে নিম্নরূপ উদাহরণ দেয়া যেতে পারে। লক্ষ্যণীয় এই অংশে ঢাকা এলাকার কথ্য ভাষা প্রতিফলিতঃ– ফ্লান্দিয়া দেশে এক সিপাই বড় তেজোবন্ত আছিল। লড়াই করিতে করিতে বড় নাম তাহার হইল, এবং রাজায় তাহারে অনেক ধন দিলেন। ধন পাইয়া তাহার পিতামাতার ঘরে গেল। তাহার দেশে রাত্রে পৌঁছিল। তাহার এক বইন আছিল ; তাহার পন্থে লাগাল পাইল ; ভাইয়ে বইনরে চিনিল, তাহারে বইনে না চিনিল। তখন সে বইনেরে কহিল, "তুমি কী আমারে চিন?" "না, ঠাকুর" বইনে কহিল। সে কহিল,"আমি তোমার ভাই।" ভাইয়ের নাম শুনিয়া উনি বড় প্রীত হইল। ভাইয়ে ঘরের খবর লইল, জিজ্ঞাস করিল, "আমারদিগের পিতামাতা কেমন আছেন?" বইনে কহিল, "কুশল।" দুইজনে কথাবার্তা কহিল। ইফ্‌ফাত আরা: জানার আছে অনেক কিছু, দেশ প্রকাশন, ১৯৯৯, শাহবাগ, ঢাকা। কৃপার শাস্ত্রের অর্থ ভেদ, ১৭৪৩, পুঁথি ১, তাজেল ৩। আমীনুর রহমান (২০১২)। "ব্যাকরণ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
মরুতীর্থ হিংলাজ

মরুতীর্থ হিংলাজ বাংলা ভাষায় রচিত একটি আত্মজৈবনিক কাহিনি। এটির রচয়িতা অবধূত তথা দুলালচন্দ্র মুখোপাধ্যায়। বইটি ব্যাপক জনপ্রিয়তা লাভ করেছিল। পাকিস্তানে বেলুচিস্তান প্রদেশে অবস্থিত মরু এলাকা 'হিংলাজ' হিন্দুদের একটি তীর্থস্থান; ৫১ শক্তিপীঠের এক পীঠ। মন্দিরের নামেই গ্রামটির নাম হিংলাজ৷ বাংলা, হিন্দি, অসমীয়া ও সিন্ধি ভাষায় দেবীর নাম হিংলাজ হলেও মূল সংস্কৃত শব্দটি হলো "হিঙ্গুলা"৷ হিংলাজের তীর্থযাত্রীরা সেকালে যেতেন উটের পিঠে চড়ে৷ যাত্রা শুরু হত করাচি শহরের কাছে হাব নদীর ধারে৷ সঙ্গে থাকত এক মাসের রসদ, যেমন শুকনো খাবার, মরুদস্যুদের প্রতিরোধ করার জন্য অস্ত্র, পানীয় জল ইত্যাদি৷ এছাড়া সঙ্গে থাকত হিংলাজ মাতার প্রসাদের জন্য শুকনো নারকেল, মিছরি, বাতাসা ইত্যাদি৷ এক মাসের অত্যন্ত কঠোর যাত্রার পর শ্রান্ত তীর্থযাত্রীরা পৌঁছতেন হিংলাজে৷ অঘোর নদীতে স্নান সেরে তারা দর্শন করতে যেতেন হিংলাজ মাতাকে৷ এই মন্দির স্থানীয় বালুচ মুসলমানদের কাছেও পরম আদরণীয়৷ তাদের কাছে এটি "নানী কী হজ" নামে পরিচিত৷ হিংলাজের মন্দিরটি একটি গুহার মধ্যে অবস্থিত৷ এটি আসলে একটি অগ্নিকুণ্ড৷ অগ্নিজ্যোতিকেই হিংলাজদেবীর রূপ বলে মানা হয়৷ বাঙালী ঔপন্যাসিক কালিকানন্দ অবধূত-রচিত 'মরুতীর্থ হিংলাজ' এবং 'হিংলাজের পরে' উপন্যাস-দুটিতে হিংলাজ ও কোটেশ্বর তীর্থদ্বয়ের বিস্তৃত ও অনুপুঙ্খ বিবরণ রয়েছে। বইটি কেবল হিংলাজে গমনাগমনের কাহিনী নয়, এতে আছে একজন সংসারবিরাগী মানুষের জীবনদর্শন। চমৎকার গদ্যের জন্য এর সাহিত্যমূল্যও উঁচু। ১৭৬ পৃষ্ঠার গ্রন্থটির প্রকাশক কলকাতার মিত্র অ্যান্ড ঘোষ। প্রথম স্ত্রীর মৃত্যুর পর দুলালচন্দ্র সন্ন্যাসব্রত গ্রহণ করেন এবং উজ্জয়িনীর মহাকাল মন্দিরে গিয়ে অবধূত হন। তার নতুন নাম হয় কালিকানন্দ অবধূত। অবধূত বলতে একরূপ সাধক বোঝায়। হিংলাজ যাত্রা শুরু হয় বাংলা ১৩৫৩ সনের আষাঢ় মাসে। এই উপন্যাসটি অবলম্বনে ১৯৫৯ সালে একটি জনপ্রিয় চলচ্চিত্রও নির্মিত হয়, যার কেন্দ্রীয় চরিত্রে অভিনয় করেন বিকাশ রায় ও উত্তমকুমার। বাঙালি চরিতাভিধান, প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, ২০০২, পৃ. ২১৪
রামরাম বসু

রামরাম বসু (১৭৫৭ - ১৮১৩) বাংলা গদ্যসাহিত্যের আদি লেখকদের একজন। অষ্টাদশ শতাব্দীর ব্যক্তিত্ব। তার জন্ম ভারতের পশ্চিমবঙ্গ রাজ্যের হুগলি জেলার চুঁচুড়ায়। তিনি বাংলা, সংস্কৃত ও ফার্সি ভাষায় পারদর্শী ছিলেন ; কিছু ইংরেজিও জানতেন। প্রথম দিকে তিনি ভারতে খ্রিস্টধর্ম প্রচারের জন্য আসা মিশনারি পাদ্রীদের বাংলা শেখাতেন। পরে ফোর্ট উইলিয়াম কলেজে তিনি মুন্সি ও সংস্কৃত ভাষার সহকারী শিক্ষকের চাকরি পান। তার রচিত রাজা প্রতাপাদিত্য চরিত বাঙালির লেখা প্রথম বাংলা মৌলিক গদ্যগ্রন্থ ও ছাপাখানায় মুদ্রিত প্রথম বই। বইটি ১৮০১ সালের জুলাই মাসে শ্রীরামপুর মিশন প্রেস থেকে প্রকাশিত হয়। এটি ১৮০১ খ্রিষ্টাব্দের জুলাই মাসে প্রকাশিত হয়েছিল। এছাড়া তিনি বাঙালা ভাষায় কয়েকটি খ্রিস্টধর্ম বিষয়ক বই লেখেন, রামায়ণ ও মহাভারত সম্পাদনা করেন ও উইলিয়াম কেরিকে বাইবেল অনুবাদে সহায়তা করেন। ১৭৯৩ সালে উইলিয়াম কেরি কলকাতায় এলে রামরাম বসু কেরির মুনশি নিযুক্ত হন। ১৭৯৫ সালের জুন মাসের ১৫ তারিখে কেরি মালদহ মদনবাটি নীলকুঠির তত্ত্বাবধায়ক নিযুক্ত হলে তিনিও সঙ্গে যান। ১৮০০ সালে শ্রীরামপুরে ব্যাপটিস্ট মিশন মুদ্রাযন্ত্র ও বাংলা বিদ্যালয় স্থাপন হলে তিনি এই বছরের জুন মাসে নিযুক্ত হন। ১৮০১ সালের ৪ মে রামরাম বসু ফোর্ট উইলিয়াম কলেজের বাংলা বিভাগে দ্বিতীয় পণ্ডিতের পদে মাসিক ৪০ টাকা বেতনে নিযুক্ত হন। শিক্ষকতার পাশাপাশি রামরাম বসু অনুবাদ ও সাহিত্য রচনা করেছেন। 'গসপেল মেসেঞ্জার'গ্রন্থটি 'হরকরা' নামে কবিতায় অনুবাদ করেন। পরে এটি ওড়িয়া ও হিন্দিতেও অনূদিত হয়। এরপর ১৮০০ সালে 'জ্ঞানোদয়' ও 'খৃষ্টবিবরণামৃতং' নামে কবিতায় খ্রিষ্টচরিত রচনা করেন। তবে তার প্রধান কীর্তি ১৮০১ সালে প্রথম বাংলা গদ্যে রচিত ষোড়শ শতাব্দীর 'বারো ভুঁইয়ার' অন্তর্গত বাঙালি জমিদার প্রতাপাদিত্যের জীবনী - 'রাজা প্রতাপাদিত্য চরিত্র'। তিনি স্বয়ং রাজা প্রতাপাদিত্যের বংশধর হওয়ার কারণে এই গ্রন্থে ঐতিহাসিক ও লোকশ্রুতির সমাহার পুঙ্খানুপুঙ্খভাবে লিপিবদ্ধ করতে পেরেছেন। এরপর'লিপিমালা' নামে আর একটি গ্রন্থ। এটিও বাংলা গদ্যে ১৮০২ সালে শ্রীরামপুর থেকে প্রকাশিত হয়। রামরাম বসু উইলিয়াম কেরির বাংলা শিক্ষক ছিলেন। তিনি কেরির বাংলা বাইবেলের পরিমার্জনা করেছিলেন । সংসদ বাঙালী চরিতাভিধান, সুবোধচন্দ্র সেনগুপ্ত ও অঞ্জলি বসু, সাহিত্য সংসদ, কলিকাতা, ১৯৭৬, পৃষ্ঠা ৪৮২ সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৬৬৭, আইএসবিএন ৯৭৮-৮১-৭৯৫৫-১৩৫-৬ শিশিরকুমার দাশ সংকলিত ও সম্পাদিত, সংসদ বাংলা সাহিত্যসঙ্গী, সাহিত্য সংসদ, কলকাতা, আগস্ট ২০১৯, পৃষ্ঠা ১৯০,১৯৫ আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম ধনঞ্জয় রায়; দিনাজপুর-মালদহের মিশনারী যুগ; বরেন্দ্র সাহিত্য পরিষদ, মালদহ; ফেব্রুয়ারি, ১৯৯৪; পৃষ্ঠা-১৮-২০।
গ্যোটিঙেন বিশ্ববিদ্যালয়

গ্যোটিঙেন বিশ্ববিদ্যালয় (জার্মান: Georg-August-Universität Göttingen) জার্মানির গ্যোটিঙেন শহরে অবস্থিত একটি প্রাচীন বিশ্ববিদ্যালয়। অন্য নাম গেয়র্গ-অগুস্ট বিশ্ববিদ্যালয়। ১৭৩৪ সালে যুক্তরাজ্যের রাজা এবং হানোভার রাজ্যের ইলেক্টর জর্জ ২ এটি প্রতিষ্ঠা করেন এবং ১৭৩৭ সালে পাঠদান শুরু হয়। অচিরেই আকার ও জনপ্রিয়তার দিক দিয়ে প্রতিষ্ঠানটি এগোতে শুরু করে। গ্যোটিঙেন শহরটি খুব ছোট এবং বিশ্ববিদ্যালয়কেন্দ্রিক। এই শিক্ষা প্রতিষ্ঠানের শিক্ষক ও শিক্ষার্থীরাই শহরের মূল অধিবাসী। বর্তমানে গ্যোটিঙেন বিশ্ববিদ্যালয় জার্মানির সবচেয়ে নামী বিশ্ববিদ্যালয়গুলোর একটি। এখান থেকে এ যাবৎ মোট ৪৫ জন ব্যক্তি নোবেল পুরস্কার জিতেছেন। বিভিন্ন তালিকায় বিশ্ববিদ্যালয়টির শীর্ষ অবস্থানও উল্লেখযোগ্য। যেমন, ২০১০ সালে টাইমস হায়ার এডুকেশন এর করা বিশ্বের সর্বোত্তম বিশ্ববিদ্যালয়গুলোর তালিকায় এটি জার্মানিতে ১ম এবং সমগ্র বিশ্বে ৪৩তম স্থান অধিকার করে। কার্ল ফ্রিড‌রিশ গাউস, গণিতবিদ বের্নহার্ট রিমান, গণিতবিদ ডাভিড হিলবের্ট, গণিতশাস্ত্রবিদ ফেলিক্স ক্লাইন, গণিতশাস্ত্রবিদ কন্সতান্তিন কারাতেওদোরি, গণিতশাস্ত্রবিদ এমি নোয়েদার, গণিতজ্ঞ Peter Gustav Lejeune Dirichlet, গণিতশাস্ত্রবিদ মাক্স বর্ন, পদার্থবিজ্ঞানী J. Robert Oppenheimer , পদার্থবিজ্ঞানী মাক্স প্লাংক, পদার্থবিজ্ঞানী ভাল্টার নের্নস্ট, রসায়নবিদ ফ্রিডরিখ ভোলার, রসায়নবিদ হাইনরিখ হাইনে, কবি গ্রিম ভাতৃদ্বয়, কথাসাহিত্যিক আর্থার শোপেনহাওয়ার, দার্শনিক Rudolf von Jhering, jurist অটো ভন বিসমার্ক, দ্বিতীয় জার্মান সাম্রাজ্যের "আইরন চ্যান্সেলর" রিশার্ড দন ভাইৎসজেকার, former President of Germany গেরহার্ট শ্রোডার, জার্মানির প্রাক্তন চ্যান্সেলর মাক্স ভেবার, সমাজতত্ত্ববিদ ইয়ুরগেন হাব্যরমাস , সমাজতত্ত্ববিদ জন ভন নিউমান, গণিতশাস্ত্রবিদ গটলিব বুর্কহার্ট, মনঃস্তত্ববিদ Universität Göttingen (অক্টোবর ৫, ২০০৯)। "Leitbild für Alumni Göttingen"। ৩১ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ অক্টোবর ৫, ২০০৯।  "Staffing figures"। University of Göttingen (ইংরেজি ভাষায়)। ২০১৮-১০-২১ তারিখে মূল থেকে আর্কাইভ করা। সংগ্রহের তারিখ ২০১৯-১২-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে গ্যোটিঙেন বিশ্ববিদ্যালয় সংক্রান্ত মিডিয়া রয়েছে। গ্যটিঙেন বিশ্ববিদ্যালয় (জার্মান) The "Göttingen Nobel prize wonder"; the 44 Nobel prize laureates affiliated with Göttingen Shame at Göttingen ওয়েব্যাক মেশিনে আর্কাইভকৃত ৩০ মার্চ ২০১৩ তারিখে, detailing the 1933 purge.
কাজী কামাল উদ্দিন

কাজী কামাল উদ্দিন(জন্ম:১১ জুলাই, ১৯৪৬ - মৃত্যু: ১৫ জানুয়ারি, ২০১২) একজন বীর মুক্তিযোদ্ধা। ১৯৭১ সালে বাংলাদেশের মুক্তিযুদ্ধে তিনি ঢাকা অঞ্চলে বিভিন্ন অপারেশনে অংশগ্রহণ করেন। তিনি ছিলেন বাস্কেটবল খেলোয়াড়। পূর্ব পাকিস্তান দলেই জায়গা হয়েছিল তার। পরে তিনি বাংলাদেশ জাতীয় দলের কোচ হয়েছিলেন। কাজী কামাল উদ্দিন ১৯৪৬ সালের ১১ জুলাই ঢাকার মালিটোলায় জন্মগ্রহণ করেন। কাজী কামাল ১৯৫২ সালে ঢাকার সেন্ট গ্রেগরী বিদ্যালয়ে ইনফ্যান্ট বিভাগে ভর্তি হন। এ স্কুলে তিনি বাস্কেটবল খেলা শুরু করেন এবং এই ক্রীড়ায় তার দক্ষতার কারণে পরবর্তীতে ঢাকা ওয়ান্ডারার্স বাস্কেটবল দলে যোগ দেন। স্কুল শেষে কাজী কামাল ঢাকা কলেজে ভর্তি হন। বাস্কেটবলে তিনি পাকিস্তানের জাতীয় অলিম্পিকে একাধিকবার অংশগ্রহণ করেছেন এবং নৈপুণ্যের স্বাক্ষর রেখেছেন। মুক্তিযুদ্ধ শুরু হওয়ার সময় তিনি পাকিস্তানের জাতীয় দলের ট্রায়ালে ডাক পান, কিন্তু সেদিকে না গিয়ে তিনি মুক্তিযুদ্ধে অংশ নেন। কাজী কামালকে তার সহযোদ্ধারা ঢাকা অঞ্চলে মুক্তিযুদ্ধের পথপ্রদর্শক হিসেবে পরিগণিত করেন। ১৯৭১ সালের মে মাসে আগরতলার মতিনগর মুক্তিযোদ্ধা প্রশিক্ষণ ক্যাম্পে যোগ দেন তিনি। প্রশিক্ষণ শেষে বাংলাদেশে ঢুকে পাকিস্তানি সেনাদের বিরুদ্ধে লড়াই শুরু করেন। ঢাকায় গেরিলা অপারেশন চালনাকারী ক্রাক প্ল্যাটুনের সদস্য ছিলেন কাজী কামাল। হোটেল ইন্টার কন্টিনেন্টাল অপারেশন, ফার্মগেট অপারেশন, কাচপুর অপারেশনসহ বিভিন্ন অপারেশনে কাজী কামাল তার সাহস ও বীরত্বের নিদর্শন রেখেছিলেন। একাধিক বার পাকিস্তানি সেনাবাহিনীর হাতে ধরা পড়েও কাজী কামাল লড়াই করে তাদের হাত থেকে পলায়ন করেন। সেপ্টেম্বরে তিনি ঢাকার ইস্কাটনের একটি বাড়িতে কয়েকজন পাকিস্তানি সেনা ও অফিসারের হাতে ধরা পড়ার পর তাদের অস্ত্র ছিনিয়ে সকলকে হত্যা করে পালিয়ে যান। মুক্তিযুদ্ধের সময় কাজী কামাল সেকেন্ড বাংলাদেশ ওয়ার ফোর্স-এ যোগ দেন, কিন্তু বাংলাদেশ স্বাধীন হয়ে যাওয়ার কারণে এই ব্যাচ আর কমিশন পায়নি। ১৯৭৫-এ বঙ্গবন্ধু সপরিবারে নিহত হওয়ার পরদিন ঢাকা স্টেডিয়াম থেকে কয়েকজন সেনা সদস্য কাজী কামালকে হত্যা করতে রামপুরা টিভি স্টেশনের ঝিলের পাড়ে নিয়ে আসে। সেদিন ওই ঝিলপাড়ে আরো তিনজনকে হত্যা করা হয়। কিন্তু তিনি ঘাতকদের ফাঁকি দিয়ে ঝিলের পানিতে ঝাঁপিয়ে পড়ে সাক্ষাৎ মৃত্যুর হাত থেকে রক্ষা পান। এরপর তিনি দীর্ঘদিন প্রবাসে ছিলেন। কাজী কামাল ১৯৭৩ সালে জার্মানির লাইপৎসিগ থেকে এক বছরের কোচিং প্রশিক্ষণ গ্রহণ করে বাস্কেটবলের জাতীয় কোচ হিসেবে বাংলাদেশ ক্রীড়া নিয়ন্ত্রণ সংস্থায় যোগ দেন। এখানে তিনি তিন বছর চাকরি করেন। মুক্তিযুদ্ধে বীরত্বের কারণে তাকে বীর বিক্রম উপাধিতে ভূষিত করা হয়। কাজী কামালের বীরত্বের কথা জাহানারা ইমামের একাত্তরের দিনগুলি ও আনিসুল হকের মা গ্রন্থে বর্ণিত রয়েছে। ২০১২ সালের ১৫ জানুয়ারি রাত সোয়া ১১টায় ঢাকার ইউনাইটেড হাসপাতালে তিনি মৃত্যুবরণ করেন। ১৬ জানুয়ারি তাকে নিজ গ্রাম গাজীপুরের কালিয়াকৈর উপজেলার সাকাশ্বরে পারিবারিক কবরস্থানে রাষ্ট্রীয় মর্যাদায় সমাহিত করা হয়। কাজী কামাল একমাত্র বীর-বিক্রম গাজীপুর জেলা "দৈনিক প্রথম আলো"। ২০১৪-০৪-২৩ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  "ঢাকায় গেরিলাদের পথ-প্রদর্শক কাজী কামাল"। ১৯ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১২।
সবুজ বাঁশপাতি

সবুজ বাঁশপাতি ([Green Bee-eater; বৈজ্ঞানিক নাম: Merops Orientalis] ত্রুটি: {{Lang-xx}}: text has italic markup (সাহায্য)) বাংলাদেশে লভ্য একটি ছোট আকারের পাখি। দেশের কোনো কোনো স্থানে এটি 'সুইচোরা', 'নরুন চেরা' প্রভৃতি নামেও পরিচিত। মেরোপিদি গোত্রের অন্তর্ভুক্ত এই পাখি নদীতীরবর্তী বন-জঙ্গলে দলবদ্ধভাবে বসবাস করে। ‘ট্রিউ ট্রিউ’ তীক্ষ্ম শব্দ করে ডাকে। এর ইংরেজি নাম Green Bee-eater। তবে পোকামাকড় ধরে খেলেও এটি মূলত এটি মৎস-শিকারী পাখি। লম্বায় প্রায় ৮ ইঞ্চি দীর্ঘ সবুজ বাঁশপাতির গড়ন ছিপছিপে। এর গাত্রবর্ণ উজ্জ্বল সবুজ। তবে মস্তক ও পৃষ্ঠদেশের ঊর্ধাংশে রয়েছে সোনালি পালক। ডানার নিম্নভাগ উজ্জ্বল তামাটে। এর কৃষ্ণবর্ণ চঞ্চুটি একটু বাঁকানো। 'কাজলরেখা' রয়েছে চোখের দুই পাশে যা ঘাড়ের সঙ্গে মিশে গেছে। পাখিটির চিবুক ও গলায় কাছে রয়েছে নীল ছটা আর গলার নিচে আছে মালার মতো কালো টান। এর পায়ের রঙ কালচে। লক্ষ্যণীয় যে সবুজ বাঁশপাতির লেজের মধ্য বরাবর দুটি পালক দুই ইঞ্চি পরিমাণ বর্ধিত। বাঁশপাতি গাছে বাসা বাধতে জানে না। এরা নদীর কূলে খাড়া জায়গায় গর্ত করে বাসা বানায়। প্রজনন মৌসুমে গর্তের গভীরে স্ত্রী পাখিটি ৫থেকে ৭টি ধবধবে সাদা রংয়ের ডিম পাড়ে। স্ত্রী-পুরুষ দুই পাখি মিলে ডিমে তা দেয়। বাচ্চা ফুটতে ২১ থেকে ২৭ দিন সময় লাগে। এই পাখি বাংলাদেশ, ভারত, নেপাল, ভুটান, পাকিস্তান, ফিলিস্তিনসহ এশিয়া ও আফ্রিকা মহাদেশের বিভিন্ন দেশে অবস্থান করে। BirdLife International (2008). Merops orientalis. 2008 IUCN Red List of Threatened Species. IUCN 2008. Retrieved on 22 July 2009. নিমশাখায় সবুজ বাঁশপাতি[স্থায়ীভাবে অকার্যকর সংযোগ] ইন্টারনেট পাখি সংগ্রহ ওয়েব্যাক মেশিনে আর্কাইভকৃত ৩ মার্চ ২০১৬ তারিখে উইকিমিডিয়া কমন্সে সবুজ বাঁশপাতি সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Merops orientalis